Middelsstore, slanke, halvblanke, kullsvarte trebukker, pronotum kan være rødt. Hodet er langt og nokså bredt, snuteformet forlenget mellom fasettøynene. Antennene er tynne og litt mer enn halvparten så lange som kroppen. Pronotum er trapesformet, med litt uttrukne bakhjørner og en markert "hals" foran. Dekkvingene er avsmalnende bakover, sprikende i den bakre delen, beina middels lange, slanke.